作者：张元干
词牌/韵律：望海潮

paragraphs: 苍山烟澹，寒溪风定，玉簪罗带绸缪。
轻霭暮飞，青冥远净，珠星璧月光浮。
城际踊层楼。
正翠帘高卷，绿琐低钩。
影落尊罍，气和歌管共清游。
史君冠世风流。
拥香鬟凭槛，雾鬓凝眸。
银烛暖宵，花光照席，谯门莫报更筹。
逸兴醉无休。
赋探梅芳信，翻曲新讴。
想见疏枝冷蕊，春意到沙洲。